Z Á P I S N I C A č. 17

**zo 17. riadneho zasadnutia Obecného zastupiteľstva obce Perín – Chym , dňa 28.06.2017**

**Prítomní :** MVDr. Ladislav Molnár - starosta

 Poslanci: Ing. Roland Vinter, Gabriel Vinter, Marek Trembecki, Ing. Miroslav Podžuban,

 Pavol Štefán a Bartolomej Damko

**Za overovateľov zápisnice:** Ing. Miroslav Podžuban, Bartolomej Damko

**Návrhová komisia:** Ing. Roland Vinter, Pavol Štefán

**Zapísala :** Ing. M. Štefánová

1. Otvorenie *(určenie zapisovateľa, overovateľov zápisnice; voľba návrhovej komisie; schválenie programu)*
2. Informácia starostu obce
3. Schválenie záverečného účtu obce Perín-Chym za rok 2016
4. Rôzne (interpelácie poslancov, žiadosti občanov)
5. Diskusia
6. Záver

Starosta oboznámil prítomných s programom zasadnutia, s ktorým všetci prítomní poslanci súhlasili.

Starosta navrhol overovateľov a zapisovateľku zápisnice, ako aj členov návrhovej komisie, ktorí boli schválení.

**K bodu č.1:**

Zasadnutie obecného zastupiteľstva sa začalo príhovorom starostu obce MVDr. Ladislava Molnára PhD., ktorý srdečne privítal poslancov a všetkých prítomných. Privítal aj hostí - zástupcov OOPZ Veľká Ida- p. Ing. Radomíra Kačurika a p. Slavomíra Dušinského. Starosta ich pozval, aby ako kompetentní, podali informácie sťažujúcim sa občanom na nákladnú dopravu na Senskej ceste. Aj napriek dopravnému značeniu, ktoré zakazuje vjazd nákladnej doprave, a obmedzenému prejazdu cez bývalé záhradníctvo, naďalej kamióny jazdia po tejto ulici.

Slovo dostali občania, ktorí sa pričinili o petíciu za odklonenie nákladnej dopravy. Pani Lichvárová sa vyjadrila, že vôbec nepostrehla, žeby došlo k nejakému zníženiu počtu nákladných vozidiel.

Peter Sasák podotkol, že aj jeho sused sa sťažuje, že malé dieťa sa budí práve na hluk a otrasy. Vodiči kamiónov sa odvolávajú na GPS a preto p. Sasák poslal jednotlivým firmám, ktoré ponúkajú služby navigácie, informáciu o obmedzeniach v nákladnej doprave. Niektorí sa poďakovali za informáciu. Vyjadril sa aj p. Július Sasák na vodičov, ktorí nerešpektujú povolenú rýchlosť a na retardéry, kvôli ktorým sa znehodnocujú domy obyvateľov Perína. Navrhol zriadiť obecnú hliadku, ktorá bude zastavovať vodičov kamiónov a hlásiť ich polícii. Opýtal sa prečo nie je vyznačený prechod pre chodcov. Starosta odpovedal, že povolenie obec zaslala na Správu ciest, ktorá však nekoná. K slovu sa prihlásil p. Dušinský a podotkol, že polícia nemôže byť na jednom mieste celý deň, majú široký okruh od Vyšného Lánca po Zlatú Idku. Navrhol spôsob riešenia, napríklad zahatiť autom cestu pred kamiónom a zavolať na 158, v ďalšom podotkol, že niektorým nákladným vozidlám s cielenou dopravou musí byť prístup povolený. J. Sasák sa opýtal, či by obec nemohla zakúpiť kameru, ktorá by nasnímala všetky vozidla. Pán Dušinský povedal, že zariadenie musí mať certifikát, priestupok musí byť zaznamenaný, vozidlo musí byť zastavené a tak sa to musí riešiť. Kamera musí byť s objektívnou zodpovednosťou od polície.

Starosta vyzval občanov, aby sa vyjadrili, že v ktorej časti dňa je zvýšená premávka a od polície sa pýtal, aká je výška pokuty pre nákladné vozidlá. Odpoveďou bola suma od 100,- € vyššie. P.Lichvárová sa stretla aj s vyjadrením vodiča „ My máme aj na pokutu“. P. Dušinský argumentoval, že ak za dobu 12 mesiacov dostane vodič 3 pokuty, musí ísť na preskúšanie, čo nie je lacné. Ing. Kačurik požiadal o upresnenie času, kedy je zvýšená premávka. P.Sasák uviedol, že ráno od 7:00-9:00, potom okolo obeda zásobovanie strojmi a súčiastkami do firiem.

Starosta navrhol zatarasiť cestu obecným vozidlom, kde posadí vodiča, ktorý to bude usmerňovať.

J. Sasák navrhol odstránenie retardérov. Zástupcovia OOPZ neodporúčali ich odstránenie.

Poslanec Vinter sa opýtal, či by nebolo rozumné namontovať závoru? Polícia argumentovala, čo v prípade zásahu záchranných zložiek a v prípade cielenej dopravy do obce?

Pán starosta sa poďakoval zástupcom OOPZ Veľká Ida, ktorí sa rozlúčili a odišli.

Prebehlo hlasovanie za uznesenie č.118, ktoré bolo prijaté.

**K bodu č. 2**

V tomto bode starosta sa poďakoval zamestnancom úradu za prácu spojenú s akciou Deň detí, za altánok, privítal aktivitu učiteľov, že deti aj počas prázdnin môžu navštevovať škôlku a školu. Pripravuje sa slávnosť 750-tého výročia prvej zmienky o Vyšnom Lánci, kde prevádzkar D. Šušňák spolu s poslancom R. Kapalom a občanmi vyhotovili pódium a všetko potrebné k oslave a k odhaleniu pamätného stĺpu. Došlo k zosuvu pôdy počas prívalových dažďov nad rybníkmi, bude zvolané konanie spolu so Správou ciest, Melioráciami, Políciou, Povodím Bodrogu a PD Perín k riešeniu tohto problému.

Okresný úrad Košice-okolie, odbor katastrálny prerušil konanie pri odčleňovaní pozemkov z k.ú. Perín a pričlenením ku k.ú. Veľká Ida do 30.11.2017. Žiadajú o súčinnosť pri konkrétnom špecifikovaní pozemkov. Toto bude riešiť náš nový právny zástupca.

Spoločnosť Kosit East nám doručila výpoveď zmluvy s polročnou výpovednou lehotou.

Došlo k stretnutiu starostov okolitých obcí kvôli kanalizácii – Vodárne nemajú v pláne riešiť kanalizáciu, preto sa hľadá cesta cez Bruselské fondy pre ZMOÚB.

Bolo oplotené ihrisko v Chyme, ešte je potrebné zabezpečiť osvetlenie.

Plánom v lete je dokončenie rigolov vo všetkých troch častiach obce, ktoré boli nahlásené ako havarijné.

V Dome smútku v Períne nastal havarijný stav, kedy 20-ročné kompresory doslúžili. Nebožtíka sme museli transportovať do Domu smútku vo Vyšnom Lánci. Do úvahy prichádza zakúpenie nového chladiaceho dvojboxu, ale k tomu sú potrebné stavebné úpravy-rozšírenie vstupu, alebo sa obec prikloní k oprave existujúceho systému. Poslanci súhlasili s opravou.

V sobotu bude športový deň na ihrisku v Períne.

Bolo prijaté uznesenie č.119.

**K bodu č.3**

Návrh záverečného účtu obce Perín-Chym za rok 2016 bol zverejnený na úradnej tabuli 09.06.2017.

Po prerokovaní záverečného účtu dostal slovo hlavný kontrolór obce, ktorý predniesol svoje stanovisku k záverečnému účtu. HK odporučil schváliť záverečný účet obce bez výhrad. Prebehlo hlasovanie a bolo prijaté uznesenie č.120.

VSS a.s. doručili geometrické plány k žiadosti o uzavretie zmluvy o zriadení vecného bremena. Tieto boli prezreté a po konzultácii bolo prijaté uznesenie č.121.

**K bodu č.4 a 5.**

Obec má záujem zakúpiť stany, ktoré sa použijú pri obecných akciách.

V ďalšom na návrh starostu bolo odsúhlasené uznesenie č.122 za udelenie odmien poslancom za poslaneckú činnosť.

Poslanec G. Vinter navrhol inštaláciu kamerového systému s prepojením na monitory na obecnom úrade. Diskutovalo sa na tému dodržania dopravného značenia na ceste do priemyselného parku v Kechneci.

Starosta sa poďakoval zástupcom TJ za obnovenú tribúnu.

Poslanec Štefán sa opýtal na zvedenie vody z budovy KD v Chyme a z budovy bývalej školy. Dohoda bola, že bude zvedená do priekopy vedľa cesty.

Na pozíciu hlavného kontrolóra Obce Perín-Chym sa prihlásili dvaja kandidáti, a to:

Ing. Jaroslav Hospodár a p. Jarmila Soltészová.

Pristúpilo sa k otváraniu obálok a ku kontrole požadovaných dokladov a príloh podľa prijatého uznesenia č.116. Podmienky vyhlásené OZ pre voľbu kandidátov splnili obidvaja kandidáti. Obidvaja kandidáti budú informovaní o splnení podmienok a termíne voľby HK obce.

Voľba hlavného kontrolóra obce je stanovená na 04.07.2017 o 18:30 hod.

**K bodu č.6**

Pán starosta sa na záver poďakoval všetkým prítomným za účasť a ukončil zasadnutie OZ.

 ................................... ................................... .............................................

Ing. Miroslav Podžuban Bartolomej Damko MVDr. Ladislav Molnár PhD.

 overovateľ overovateľ starosta obce

**PRIJATÉ UZNESENIA**

**zo 17. riadneho zasadnutia Obecného zastupiteľstva obce Perín – Chym , dňa 28.06.2017**

**UZNESENIE č.118**

Obecné zastupiteľstvo Obce Perín-Chym :

1. **b e r i e na vedomie**  požiadavku občanov na dodržiavanie dopravného značenia obmedzujúceho premávku nákladnými vozidlami na ceste do priemyselného parku v Kechneci,
2. **b e r i e na vedomie**  informáciu OOPZ Veľká Ida o možnostiach riešenia vzniknutej situácie a **žiada** vyhodnotiť výsledky kontrolnej a hliadkovej činnosti do 1 mesiaca,
3. **p o v e r u j e**  starostu naďalej jednať v tejto veci s kompetentnými orgánmi.

 Hlasovanie : za: 6 , proti : 0 , zdržali sa: 0

**UZNESENIE č.119**

Obecné zastupiteľstvo obce Perín-Chym **b e r i e na vedomie**  informáciu starostu za uplynulé obdobie od posledného zasadnutia OZ.

 Hlasovanie : za: 6 , proti : 0 , zdržali sa: 0

**UZNESENIE č.120**

Obecné zastupiteľstvo Obce Perín – Chym :

1. **b e r i e na vedomie** odborné stanovisko HK obce s odporúčaním obecnému zastupiteľstvu **schváliť** celoročné hospodárenie obce **bez výhrad.**
2. **s c h v a ľ u j e**  celoročné hospodárenie obce bez výhrad.
3. **s c h v a ľ u j e**  nespotrebovanú časť rezervného fondu schváleného k účelovému použitiu v roku 2016 v čiastke 3 689,81 €, **vrátiť späť do rezervného fondu.**

Hlasovanie : za: 6 , proti : 0 , zdržali sa: 0

**UZNESENIE č.121**

Obecné zastupiteľstvo Obce Perín – Chym **s c h v a ľ u j e**  uzavretie Zmluvy o zriadení vecného bremena s Východoslovenskou vodárenskou spoločnosťou a.s., z dôvodu, že cez predmetné nehnuteľnosti prechádza verejný vodovod vybudovaný v rámci stavby „Skupinový vodovod obcí údolia Kaňapty“.

Hlasovanie : za: 6 , proti : 0 , zdržali sa: 0

**UZNESENIE č.122**

Obecné zastupiteľstvo Obce Perín – Chym **s c h v a ľ u j e**  v súlade so Zásadami odmeňovania poslancov odmeny za prvý polrok roku 2017.

Hlasovanie : za: 6 , proti : 0 , zdržali sa: 0